Ingredjenti Għaġina: tazza ilma 130g dqiq 3 bajdiet 30g butir ponta kuċċarina melħ Mili 2 isfar tal-bajd 60g zokkor magħrfa dqiq tazza ħalib qoxra maħkuka ta' lumija Oħrajn żejt extra virgin żejt tal-qali ċiras Itfa' l-ilma fi skutella u żid il-melħ u l-butir. Ħallih jgħali filwaqt li ħawwad il-ħin kollu Żid id-dqiq – ħalli l-iskutella fuq in-nar – u ibqa' ħawwad sew sakemm it-taħlita ma tibqax twaħħal ma' l-iskutella Neħħi minn fuq in-nar u aqleb kollox ġo skutella oħra u ħalli kollox jiksaħ Kif it-taħlita tiksaħ, żid l-isfar tal-bajd waħda waħda u ħallat kollox Meta tara li t-taħlita tħawdet sew, itfagħha fil-friġġ għal mill-inqas 20 minuta. Ħabbat bil-lest l-abjad tal-bajd fi skutella flimkien maz-zokkor u wara żid id-dqiq filwaqt li tħawwad il-ħin kollu Ferra l-ħalib fi skutella oħra u żid il-qoxra tal-lumija maħkuka u għalli. Kif il-ħalib jgħali neħħi minn fuq in-nar u ibda żid bil-mod il-bajda, iz-zokkor u t-taħlita tad-dqiq u dejjem ħawwad. Ibqa' ħawwad sakemm tiġi ratba u kremuża Erġa' poġġi t-taħlita li għadek kif għamilt fuq nar nofs fjamma u ħawwad sakemm tiġi magħquda mhux ħażin Meta tara li lesta, itfagħha fi skutella u għattiha bi plastic wrap . Dan biex il-krema ma trabbix skorċa. Sadanittant nistgħu nibdew naħdmu fuq iz-zappoli Biex tifforma z-zappoli, poġġi t-taħlita li għamilna fil-bidu f' piping bag u għażel ponta bil-forma ta' stilla Aqta' kaxex ta' aluminium foil daqs ta' 5 ċentimetri kwadri u idlek naħa minnhom fiż-żejd extra virgin Bil- piping bag , għamel forom ta' ċrieki fuq kull biċċa foil sakemm tuża l-għaġina kollha Imla' borma biż-żejt tal-qali u poġġi fuq nar għoli Meta jagħli ż-żejt, poġġi z-zappoli tnejn tnejn bil-foil b'kollox. Tpoġġix iktar minn tnejn f'salt għax inkella ż-żejt ma jibqax jaħraq biżżejjed Se tara li l- foil jibda jinqala' waħdu biż-żejt Meta tara li ħadu kulur, tellagħhom miż-żejt u poġġihom fuq karta ħalli jinxtorob iż-żejt żejjed filwaqt li tkompli taqli l-kumplament Kif tlesti, u z-zappoli jkunu kesħu biżżejjed, imla' piping bag bil-krema li għamilna Żejjen iz-zappoli bil-krema u poġġi ċirasa fuq.